**Frihavens kommentarer til tilsynsrapporten.**

Det er ikke alle elementerne i tilsynsrapporten som vi kan genkende i Frihaven.

Vi oplevede selv en god samling den pågældende dag. Vi prioriterer en balance mellem at lade børnene komme til orde hver især og noget fælles læring som sange mm. For at gøre samlingen til en god oplevelse er vores erfaring at den ikke må være for lang, at der skal indgå noget bevægelse, at de voksne skal være engagerede og at stemningen er god.

Vi har kun få børn ude uden voksen og kun efter aftale. Vi har en klar procedure på området. Vi kan ikke genkende billedet af at en større gruppe børn var ude selv.

Generelt så savner vi en beskrivelse af stemning, indretning og atmosfære og minder om at man altid er velkommen til at besøge os og danne sit eget indtryk.